Arbeidsliv går over 3 år og vi vil jobbe med noen av målene hvert år.

**På 8. trinn har vi følgende emner i høst og vinter:**

\* Interessetest

\* Informasjon om ulike yrker

\* Fordypning og presentasjon av et yrke

\* HMS og arbeidsmiljø

\* Søknad og cv

\* Jobbintervju

\* Elevbedrifter (planlegging, markedsføring, utføring og kundekontakt, regnskap og avslutning)

Vurdering

\* Presentasjon av et yrke (høyt, tydelig, utenat, kontakt med publikum og innhold beskrevet i oppgaven)

\* Søknad og cv ( fulgt utlevert mal, innhold, god beskrivelse av deg selv og hvorfor du er aktuell for jobben)

\* Jobbintervju ( god presentasjon av deg selv, god muntlig dialog)

\* Innsats og gjennomføring av selve elevbedriften (samarbeid, selvstendighet, orden, innsats, resultater, punktlighet, kreativitet, hms, service,)

**Kunnskapsmål for arbeidslivsfaget etter 10. trinn:**

[Tjenester og produkter](http://www.udir.no/kl06/ARB1-02/Kompetansemaal?arst=98844765&kmsn=-1654775316)

Hovedområdet omfatter gjennomføring av praktiske arbeidsoppdrag. Planlegging og vurdering av arbeidsoppdragene er viktige elementer i læreprosessen. I hovedområdet inngår beregning av kostnader, bruk av teknikker, faguttrykk, metoder, materialer, verktøy og utstyr. Videre inngår dokumentasjon og presentasjon av eget arbeid.

Mål for opplæringen er at eleven skal kunne

* planlegge, gjennomføre og vurdere arbeidsoppdrag etter kvalitetskrav
* beregne kostnader og forklare økonomiske forhold
* begrunne valg av og utnytte materiell, ressurser og råvarer
* bruke arbeidsteknikk, metoder, verktøy og utstyr tilpasset oppdraget
* ta vare på og vedlikeholde verktøy og utstyr
* bruke relevante faguttrykk knyttet til fagområdet
* forklare betydningen av entreprenørskap i aktuelle arbeidsoppdrag
* dokumentere og presentere eget arbeid ved hjelp av digitale verktøy

[Yrkesetikk og arbeidsliv](http://www.udir.no/kl06/ARB1-02/Kompetansemaal?arst=98844765&kmsn=-1654775316)

Hovedområdet omfatter læring om etikk, kommunikasjon og samarbeid i arbeidslivet. Videre inngår det å holde orden, yte service og følge bestemmelser for helse, miljø og sikkerhet på arbeidsplassen.

Mål for opplæringen er at eleven skal kunne

* definere og følge etiske retningslinjer knyttet til arbeidsoppdraget
* følge gjeldende bestemmelser for helse, miljø og sikkerhet
* holde orden på arbeidsplassen
* kommunisere og samarbeide med andre i en arbeidssituasjon, yte service overfor kunder og brukere